Dieťa nie je stroj a tak nemôžeme očakávať, že presne vtedy a vtedy sa stane to a to. Spánkový režim a kvalita spánku sa u detí v tomto veku stále ešte "vyvíjajú" a menia a u niektorých detí sú už pomerne ustálené, u iných ešte nie. Je veľa faktorov, ktoré to ovplyvňujú. No zvyčajne je dôležité, aby dieťa dostalo to, čo potrebuje, teda pocit bezpečia.
Verím, že je to náročné, ak sa budí každú hodinu. Vtedy je vhodné napríklad striedať sa v nočnej starostlivosti o dieťa, aby ste aj vy mala šancu si oddýchnuť a načerpať nové sily.
Niekedy je tiež vhodné zaoberať sa aj vonkajšími podmienkami, v akých dieťa spí - či miestnosť je dobre vetraná, či dieťaťu nie je horúco alebo zima, či nemá iné ťažkosti - nádchu, ekzém..., ktoré by ho budili.